tomron87/hebrew-wikipedia-sentences-corpus huggingface dataset:
המלך ויועציו חששו כי אם תשוב לבריטניה יתקשו להגן על החלטתם להרחיקה מהארמון.
שליחי המלך הציעו לנסיכה קרוליין תוספת שנתית גדולה במיוחד, 50,000 פאונד (מעל 5 מיליון ליש"ט בערכים של היום), כדי שלא תשוב עוד לממלכה.
היא סירבה, ובחרה לשוב לבריטניה לקראת טקס ההכתרה של בעלה ולדרוש באופן פומבי את זכויותיה כמלכה.
המלך ג'ורג' החליט בכל מקרה לאסור את הגעתה של קרוליין לטקס ההכתרה שלו שהתקיים ב-19 ביולי 1821. הוא הורה באופן רשמי כי הוא מסרב להכיר בה כמלכה והורה לשגרירי בריטניה לדאוג שבחצרות המלוכה בכל אירופה יתייחסו אליה בהתאם.
בצו מלכותי ויוצא דופן נמחק שמה של קרוליין מספרי התפילה של הכנסייה האנגליקנית.
משהובהר למלך כי מבחינה חוקית, בהיותו מלך, אשתו היא עדיין "המלכה הרעיה", הוא דרש להתגרש בכל מחיר, בבית משפט.
אולם יועציו סברו שכל הליך גירושין כזה יהיה כרוך בחשיפת מערכות היחסים הבלתי חוקיות שלו עצמו.
לפיכך, הוא ביקש שיועבר בפרלמנט חוק ייחודי על שמה של קרוליין, המקנה לפרלמנט סמכויות של בית משפט לצורך גירושיו של מלך ממלכה רעיה.
על פי החוק המוצע הייתה קרוליין מנושלת מתוארה כמלכה ומכל זכויותיה.
ההצעה לחוק נתפשה כבלתי פופולרית לחלוטין בציבור ונראה היה בלתי סביר כי תאושר בפרלמנט.
עד תחילת יוני שהתה קרוליין לסירוגין בצפון איטליה ובאזור קאלה בצרפת, כשהיא מתלבטת במשא ומתן.
בסופו של דבר היא דחתה את הצעת הממשלה והגיעה לבריטניה לפני טקס ההכתרה.
כאשר היא הגיעה ב-5 ביוני לחופי אנגליה, פרצו מהומות לתמיכה בה.
התברר כי קרוליין הפכה לסמל, עבור רבים שדרשו את פיטורי המלך והתנגדו לו.
המלך עדיין דרש בתוקף את הגירושין, יום לאחר הגעתה לחופי אנגליה הוא הגיש את הראיות שנאספו על ידי חוקריו לוועדת החוקה של הפרלמנט בשתי שקיות ירוקות.
בדיקת הראיות שהוגשו לדין הפרלמנט התעכבה, מסיבות שונות, וב-27 ביוני, הם נפתחו על ידי 15 חברי הוועדה הפרלמנטרית.
התוכן שנחשף לחברי הוועדה נחשב כפי הנראה כשערורייתי.
שבוע לאחר מכן, אחרי קבלת הדוח, הציגה הממשלה הבריטית לפרלמנט את הצעת החוק הייחודית Pains and Penalties Bill 1820, ובו ההצעה לאפשר ביטול נישואים של מלך ומלכה על ידי הפרלמנט, במקרה של ניאוף מצד המלכה הרעיה.
במהלך הדיונים נטען כי קרוליין ביצעה מעשה ניאוף עם מר פרגאמי, בהיותה נשואה כחוק.
דיוני ועדת החוקה של הפרלמנט התנהלו כמשפט לכל דבר, ביעילות ציבורית.
במהלך הדיונים נקראו להעיד עדים שונים שנשאלו על חייה האינטימיים ביותר של קרולין, כולל עדויות על בגדיה התחתונים ועל אופן התנהגותה בסיטואציות רבות, מהן אינטימיות.
דיונים אלה בפרלמנט של מדינה, שגם במאה ה-21 יכולים היו להתפרש כקיצוניים, נחוו כשערורייתיים ומביכים באופן בלתי יתואר כשהתרחשו במאה ה-19.
המשפט (למעשה: הדיון הציבורי בוועדת החוקה של הפרלמנט) עורר סנסציה ותואר בעיתונות בהרחבה.
הצעת החוק עברה את בית הלורדים, אך עדיין היה צורך להגישה לאישור בית הנבחרים, והסיכוי לכך לא היה גדול בהיעדר רוב תומך.
אפילו במהלך המשפט, המלכה קרוליין נותרה פופולרית מאוד.
הדבר בא לידי ביטוי במעל 800 עתירות נפרדות, ובכמעט מיליון חתימות של מעריציה.
נראה כי רבים באופוזיציה, שציפו לרפורמה ומאסו בהתנהלות המלך ג'ורג' הרביעי, עשו זאת בשם הכעס על ההתייחסות המכפירה כלפי המלכה קרוליין.
החקיקה לא הגיעה אמנם לסיום בבית הנבחרים, אך הסיפור לא תם.
הממשלה שוב העלתה את ההצעה של הוספת הסכום השנתי של 50,000 ליש"ט, הפעם ללא תנאים מוקדמים.
קרוליין, שתדמיתה הציבורית הייתה מרוסקת ומושפלת, קיבלה הפעם את ההצעה.
למרות מאמציו של המלך, נשארה הפופולריות של המלכה הרעיה קרוליין גבוהה בקרב ההמונים, והעיתונות לחצה במאמרי מערכת רבים על שיתופה בטקס ההכתרה שתוכנן ל-19 ביולי 1821, ועל הכתרתה לתואר המלכה הרעיה.
קרוליין הגיעה בכרכרה עם מלוותיה לארמון וסטמינסטר, ולאחר שמשמר המלך מנע בכוח את מעברה היא פנתה למנזר וסטמינסטר על מנת להיכנס לארמון דרכו.
עדים תיארו בהמשך כיצד עמדה בפני משמר המלך שאיים עליה בכידונים שלופים, והתעקשה להיכנס, לעיני האורחים שנאספו לאירוע, בעוד הדלתות נטרקות בפניה והיא מורחקת באלימות מהמקום כאחרון פשוטי העם.
קרוליין המשיכה וניסתה להתקדם לכניסה הסמוכה לפינת המשוררים, גם שם לא ניתן לה להתקדם.
בשלב מסוים איבדה קרוליין את מעט התמיכה שסבבה אותה, וכשרכבה משם עם כרכרתה זכתה לקיתונות של לעג מצד הקהל.
באותו לילה, נפלה קרוליין למשכב.
מצבה הרפואי הידרדר במשך שלושה שבועות באופן קיצוני.
היא טענה כי הורעלה על ידי שליחי המלך.
קרוליין כתבה צוואה ושילמה מראש על סידורי ההלוויה.
בקשתה הייתה להיקבר במקום הולדתה, בראונשווייג, בסמוך לקברי הוריה ומשפחתה, בקבר שיישא את הכיתוב "Here lies Caroline, the Injured Queen of England" (כאן טמונה קרוליין, המלכה הפצועה של אנגליה).
קרוליין מתה בערב 7 באוגוסט 1821 בגיל 53. הדעות חלוקות האם סבלה מחסימת מעיים, מסרטן, או שהורעלה כפי שטענו תומכיה.
בית המלוכה והרשויות שחששו מהתקוממות ציבורית מצד תומכיה ומצד מבקרי המלך, אסרו על קיום תהלוכת הלוויה במרכז לונדון, מחשש לתסיסה ציבורית ולאיבוד שליטה על הציבור.
הוקמו מחסומים על מנת שלא לאפשר את התקדמות מסע הלוויה מעבר לנמל לונדון, אך הקהל שליווה את תהלוכת הלוויה פתח במהומות.
משמר המלך והמשטרה פתחו באש חיה על הקהל, שמצידו השליך אבני ריצוף ולבנים על החיילים ועל אנשי ציבור.
גופתה של המלכה קרוליין הועלתה לספינה בנמל לונדון ב-16 באוגוסט 1821, והגיעה לבראונשווייג ב-24 באוגוסט, שם נקברה בחלקה המשפחתית.
קרולינה יושצ'יקובסקה (בפולנית: Karolina Juszczykowska; 1898, בודקוב – 1945) הייתה חסידת אומות העולם מפולין שנרצחה על ידי הנאצים.
בשנת 1911 עזבה קרולינה יושצ'יקובסקה את פולין ועברה לעבודה בגרמניה, באזור מקלנבורג-מערב פומרניה.
בשנת 1916 שבה יושצ'יקובסקה לפולין והתגוררה עם אחותה בחוותה של האחות, שם סייעה לאחותה בעבודה.
בשנת 1924 נולדה בתה היחידה, מחוץ לנישואין.
בשנת 1934 עברה יושצ'יקובסקה לטומשוב מזובייצקי ועבדה בעבודות תחזוקה בדרכים, בתור עוזרת בית, כובסת ועוד.
בתקופת הכיבוש הנאצי בפולין הייתה יושצ'יקובסקה עובדת של ארגון טודט.
בתחילת יוני 1944 פגשה שני צעירים יהודים ברחוב ואלה ביקשו ממנה עזרה.
ידועים רק שמותיהם הפרטיים, יאנק ופאול.
הם הציעו לה תשלום זעום בתמורה להסתרתם, והיא הסכימה להסתירם למרות שידעה שהיא מסתכנת בעונש מוות שיטילו עליה הגרמנים.
כשהייתה יוצאת לעבודתה, היו היהודים נשארים בביתה.
ב-23 ביולי 1944 פשטה המשטרה על ביתה של יושצ'יקובסקה בטומשוב מזובייצקי ומצאה את שני היהודים מסתתרים במרתף.
בחקירתה הכחישה השתייכות לארגון פוליטי או למפלגה כלשהי.
ב-10 באוגוסט 1944 הועברה יושצ'יקובסקה לכלא בפיוטרקוב טריבונלסקי וב-23 באוגוסט נדונה למוות על ידי בית המשפט המיוחד .
למרות שדנו אותה למוות, כתבו שלושת השופטים פניה לרשויות השיפוט בגרמניה בבקשה לחון אותה, עקב סברתם שפעלה מתוך מחסור ויאוש ולא מתוך מוטיבציה אידאולוגית אנטי-נאצית, וכן מכיוון שסברו שהוצאתה להורג לא תהווה גורם מרתיע מכיוון שממילא, כך הניחו, כבר נרצחו רוב היהודים באזור טומשוב מזובייצקי.
עם דחיית בקשתם של השופטים הועברה יושצ'יקובסקה לכלא פרונגסהיים שבפרנקפורט, ושם הוצאה להורג ב-9 בינואר 1945.
בשנת 2011 הכיר יד ושם בקרולינה יושצ'יקובסקה בתור חסידת אומות העולם.
בנאומו בשנת 2012 הזכיר סטיבן הרפר, ראש ממשלת קנדה, את קרולינה יושצ'יקובסקה בתור דוגמה לחסידת אומות העולם שנרצחה כדי להגן על יהודים.
חלק מצאצאיה של יושצ'יקובסקה מתגוררים בקורנוול שבאונטריו, קנדה.
קרולינה גומז קוראה (בספרדית: Carolina Gómez Correa; נולדה ב-26 בפברואר 1975) היא שחקנית, דוגמנית ומנחת טלוויזיה קולומביאנית.
זוכת מיס קולומביה (אנ') לשנת 1993 ובתחרות מיס תבל 1994 (אנ') היא נבחרה לסגנית ראשונה.
גומס נולדה בסנטיאגו דה קאלי, קולומביה ב-26 בפברואר 1975. בגיל צעיר עברה להתגורר בבוגוטה, שם החלה ללמוד בבית הספר נואבה גרנדה (אנ'), בית ספר פרטי דו-לשוני.
בגיל 15 התפרסמה מעט במולדתה כשעבדה כמגישת התוכנית "Hoy sábado" בערוץ האזורי Telepacífico בקאלי, אליה נסעה פעם בשבוע.
בגיל ההתבגרות היא דגמנה מדי פעם ועבדה כמנהלת אירועים.
בשנת 1993, כשהיא בת 18, היא ייצגה את בירת קולומביה, בוגוטה, בתחרות היופי הלאומית של קולומביה, וזכתה בתואר מיס קולומביה (אנ') לאותה שנה.
לאחר תקופתה כמלכת היופי, היא יצאה לדגמן במסלולי אופנה במיאמי ואיטליה, היא הייתה גם מנחת תוכנית הטלוויזיה "Locos Videos" שהוקדשה לראיון ידוענים שהיא מחליפה בתפקיד את הקומיקאי והאקטיביסט שנרצח חיימה גרזון (אנ').
בסוף 2003 היא הופיעה לראשונה כשחקנית כשלוהקה לאחת הדמויות הראשיות בטלנובלה "קח אותי רודריגו" (ספ') לצד השחקן הארגנטינאי מרטין קרפן (אנ') איתו ניהלה גומז מערכת יחסים במשך כמה שנים.
בשנת 2004 החלה לשחק בתפקיד הראשי בטלנובלה "La viuda de la mafia", ששודר בין 2004 ל-2005 בערוץ RCN (אנ').
בשנת 2007 גילמה את בלנקה באחד מפרקי הסדרה "Mujeres asesinas"; המבוססת על סדרה ארגנטינאית באותו שם.
בשנת 2010 החלה לשחק בתפקיד הראשי של ד"ר אליסיה דוראן בסדרה "A corazón abierto" גרסה קולומביאנית של הסדרה האנטומיה של גריי, בתפקיד המקביל לד"ר אדיסון מונטגומרי אותה מגלמת קייט וולש.
הסדרה בוטלה ב-2011 לאחר שתי עונות.
בשנת 2013 גילמה את הדמות הראשית של חוליה פומבו בסדרת הדרמה הרפואית "Mentiras perfectas" ברשת הטלוויזיה Caracol Televisión (אנ'); זוהי הגרסה הקולומביאנית לסדרה האמריקאית "ניפ/טאק" שיצר וכתב ראיין מרפי.
שיחקה בסרטים "האחד הנבחר" (2010) לצד סטיב בושמי ו-"Greetings to the Devil" (2011)" לצד אדגר רמירס.
בשנת 2015 שיחקה בסרט הפעולה האמריקאי-קולומביאני "תחרות נשק".
בשנת 2017 שיחקה בקומדיה האמריקאית "רשת חברתית".
באותה שנה החלה לשחק בטלנובלה האמריקאית "דם ואדמה" של רשת טלמונדו שבוטלה לאחר 59 פרקים.
בשנת 2023 גילמה את אסתר פרלטה בעונתה השלישית של הסדרה הקומית המקסיקנית "איך לשרוד את חיי הרווקות" (אנ') באמזון פריים וידאו.
בהמשך השנה, גילמה גם את איזבל וגה בסדרה "הביג'יס" שעלתה באותה הרשת וזו מבוססת על הסיפור האמיתי של אחת מכנופיות העשרה הידועות לשמצה של בוגוטה והשפעתם המתמשכת על תרבות הפופ הקולומביאנית.
שיחקה גם בטלנובלה "Ventino: el precio de la gloria" בדמותה של מרטינה פומארחו גרסיה.
בשנת 2024 הצטרפה לצוות השחקנים בעונה השלישית של הסדרה האמריקאית "אקפולקו" (אנ') ברשת אפל TV פלוס ושם גילמה את דמותה של חוליה.
+שנהסרטתפקידהערות2007Bluffאלכסנדרה2010El Paseoהורטנזיה דה פינאדוFederalסופיהThe Chosen Oneמריסה2011Saluda al Diablo de mi Parteהלנה2012La Lectoraקארן2015תחרות נשק (אנ')מרלה2017#RealityHighאדריאנה מדינה
קרולינה קובלקביץ' (בפולנית: Karolina Kowalkiewicz; נולדה ב-15 באוקטובר 1985) ידועה גם בכינוי KK היא לוחמת MMA פולנייה, והאלופה לשעבר במשקל זבוב של ה-KSW .
קובלקביץ' חתומה בארגון ה-UFC בקטגוריית משקל קש .
בגיל 16, קובלקביץ' החליטה שהיא רוצה ללמוד הגנה עצמית והחלה ללמוד קרב מגע.
לדבריה הבינה מיד שעולם אמנויות הלחימה הוא ייעודה המקצועי ולאחר מספר שנים, הפכה למאמנת קרב מגע.
בגיל 27, רצתה להתפתח באמנויות לחימה אחרות והחלה להתמקצע בענף ה-MMA.
הלוחמות שהיוו עבורה השראה בענף הן כריס סייבורג , ג'ינה קראנו, רונדה ראוזי ויואנה ינדז'ייצ'יק.
הקרב המקצועני הראשון ב-MMA בו השתתפה נערך במאי 2012. בדצמבר 2012, החלה להילחם במסגרת ארגון ה-MMA הפולני, KSW, וב-8 ביוני 2013 זכתה בתואר האליפות במשקל זבוב.
בנובמבר 2014, נלחמה בקרב במסגרת ארגון ה-MMA לנשים, Invicta FC .
בשנת 2015, חתמה על חוזה עם ארגון ה-UFC (ארגון ה-MMA הגדול בעולם), החלה להילחם במסגרתו, ונכון ליוני 2017, היא מדורגת בו שנייה.
ב-12 בנובמבר 2016, קובלקביץ' התמודדה לראשונה בקרב על אליפות העולם במשקל קש במסגרת אירוע UFC 205 מול האלופה יואנה ינדז'ייצ'יק, וספגה את ההפסד הראשון שלה בקריירה המקצוענית, כשנוצחה על ידי ינדז'ייצ'יק בהחלטת שופטים אחידה.
ב-3 ביוני 2017, במסגרת אירוע UFC 212, התמודדה מול הלוחמת קלאודיה גדליה ונוצחה בסיבוב הראשון באמצעות חניקה אחורית.
ב-21 באוקטובר 2017, התמודדה מול הלוחמת ג'ודי אסקבל וניצחה בהחלטת שופטים אחידה.
ב-7 באפריל, במסגרת אירוע UFC 223 , התמודדה נגד הלוחמת פליס הריג וניצחה בהחלטת שופטים חצויה.
ב-8 בספטמבר, במסגרת אירוע UFC 228 , התמודדה נגד הלוחמת ג'סיקה אנדרז' והפסידה בנוקאאוט בסיבוב הראשון.
קובלקביץ' היא הלוחמת היחידה ב-UFC עם מיומנות קרב מגע.
תאריךיריבהסיבובזמןשיטהאירוערקורדתוצאה8 בספטמבר 2018ג'סיקה אנדרז' 11:58נוקאאוטUFC 228 12-3-07 באפריל 2018פליס הריג 35:00החלטת שופטים (רוב קולות)UFC 223 12-2-021 באוקטובר 2017ג'ודי אסקבל 35:00החלטת שופטים (פה אחד)UFC Fight Night: Cowboy vs.
Arlovski 9-0-019 בדצמבר 2015רנדה מרקוס 35:00החלטת שופטים (פה אחד)UFC on Fox: dos Anjos vs.
Cerrone 2 8-0-014 במרץ 2015קלינדרה פריה 35:00החלטת שופטים (רוב קולות)KSW 30: Genesis 7-0-01 בנובמבר 2014מיזוקי אינוי 35:00החלטת שופטים (רוב קולות)Invicta FC 9: Honchak vs.
Hashi 6-0-017 במאי 2014ג'סמינקה קיב 13:53הכנעה (נעילת בריח)KSW 27: Cage Time 5-0-028 בספטמבר 2013סימונה סוקופובה35:00החלטת שופטים (פה אחד)KSW 24: Clash of the Giants4-0-08 ביוני 2013מרתה צ'וינוסקה11:11הכנעה (חניקה אחורית)KSW 23: Khalidov vs.
Manhoef3-0-01 בדצמבר 2012פאולינה בונקובשקה35:00החלטת שופטים (פה אחד)KSW 21: Ultimate Explanation2-0-018 במאי 2012מרזנה וויוס13:12נוקאאוט טכני (אגרופים)Extreme Fighting Sports 2 1-0-0
קרולינה לואיזה, רוזנת הסן-דרמשטאדט , הייתה אשתו של קרל פרידריך, הדוכס הגדול של באדן.
קרולינה לואיזה נולדה ב-11 ביולי 1723 בדרמשטאדט שהשתייכה לרוזנות הסן-דרמשטאדט, ללודוויג השמיני, רוזן הסן-דרמשטאדט, ולשארלוטה מהנאו-ליכטנברג, בתם של יוהאן ריינהרד השלישי, רוזן הנאו-ליכטנברג ודורותיאה פרדריקה מברנדנבורג-אנסבך.
ב-28 בינואר 1751 התחתנה קרולינה לואיזה עם קרל פרידריך, מרקיז באדן-דורלאך, ממנו היו לה 5 ילדים.
קרולינה לואיזה שדיברה 5 שפות, הפכה את קרלסרוהה למרכז תרבותי.
היא הייתה מתכתבת עם וולטר באופן קבוע, ויוהאן גוטפריד הרדר, יוהאן קספר לווטר, יוהאן וולפגנג פון גתה, פרידריך גוטליב קלופשטוק, כריסטוף ויליבלד גלוק וכריסטוף מרטין וילנד היו מאורחיה הקבועים.
קרולינה לואיזה הייתה חברה בתזמורת החצר של מרקיזות באדן, וחברת האקדמיה הדנית לאמנויות.
בנוסף אספה קרולינה לואיזה צמחים שונים, ובנוסף ניהלה בתי חרושת לנרות ולסבון.
בשנת 1779 התדרדר מצב בריאותה, וב-8 באפריל 1783 מתה קרולינה לואיזה בפריז.
ב-28 בינואר 1751 התחתנה קרולינה לואיזה עם קרל פרידריך, הדוכס הגדול של באדן.
לודוויג הראשון, הדוכס הגדול של באדן (1763–1830)
לואיזה אוגוסטה, נסיכת באדן (1767)
קרולינה מבאדן (גרמנית Karoline von Baden, 13 ביולי 1776 - 13 בנובמבר 1841) הייתה אשתו של מקסימיליאן הראשון יוזף, מלך בוואריה.
קרולינה נולדה ב-13 ביולי 1776 בקרלסרוהה, לקרל לודוויג, נסיך הכתר של באדן ולאמליה, נסיכת הסן-דרמשטדט, בתו של לודוויג התשיעי, רוזן הסן-דרמשטדט.
בתחילה היה מדובר שקרולינה תתחתן עם לואי אנטואן, דוכס אנייה מבית בורבון, אולם עקב המהפכה הצרפתית נסוגה משפחתה מההצעה.
ב-9 במרץ 1797 התחתנה קרולינה עם מקסימיליאן יוזף, דוכס פפאלץ-צווייבריקן, והורשתה לשמור על הדת הפרוטסטנטית.
בשנת 1799 מונה בעלה לנסיך הבוחר מבוואריה, ובשנת 1806 הועלה על ידי נפוליאון למעמד של מלך.
בשנת 1825 מת בעלה מקסימיליאן הראשון יוזף, מלך בוואריה, וב-13 בנובמבר 1841 מתה קרולינה במינכן.
מכיוון שהייתה פרוטסטנטית, נערך טקס הלווייתה באופן מצומצם.
אנשי הדת הקתולים היו לבושים בבגדים רגילים, ואילו לאנשי הדת הפרוטסטנטים לא ניתן להיכנס לכנסייה במהלך הטקס.
ב-9 במרץ 1797 התחתנה קרולינה עם מקסימיליאן הראשון יוזף, מלך בוואריה, ממנה נולדו לו 8 ילדים:
קרולינה לואיזה, נסיכת סקסוניה-ויימאר-אייזנך , הייתה בתו של קרל אוגוסט, הדוכס הגדול של סקסוניה-ויימאר-אייזנך, ואשתו של פרידריך לודוויג, נסיך הכתר של מקלנבורג-שוורין.
קרולינה לואיזה נולדה ב-18 ביולי 1786 בויימאר שהשתייכה לדוכסות סקסוניה-ויימאר, לקרל אוגוסט, דוכס סקסוניה-ויימאר-אייזנך ולואיזה, נסיכת הסן-דרמשטדט, בתו של לודוויג התשיעי, רוזן הסן-דרמשטדט.
ב-1 ביולי 1810 התחתנה קרולינה לואיזה עם פרידריך לודוויג, נסיך הכתר של מקלנבורג-שוורין, בנו של פרידריך פרנץ הראשון, הדוכס הגדול של מקלנבורג-שוורין, ממנו נולדו לה 3 ילדים.
הנישואים היו מוצלחים, והשניים אהבו אחד את השנייה.
לאחר לידת בנה הצעיר מגנוס בשנת 1815 חלתה קרולינה לואיזה, וב-20 בינואר 1816 מתה בלודוויגסלוסט.
לפני מותה ביקשה קרולינה לואיזה מבעלה פרידריך לודוויג שיתחתן שוב, ואכן בשנת 1818 הוא התחתן עם אוגוסטה, רוזנת הסן-הומבורג, בתו של פרידריך החמישי, רוזן הסן-הומבורג.
ב-1 ביולי 1810 התחתנה קרולינה לואיזה עם פרידריך לודוויג, נסיך הכתר של מקלנבורג-שוורין, בנו של פרידריך פרנץ הראשון, הדוכס הגדול של מקלנבורג-שוורין, ממנו נולדו לה 3 ילדים:
קרולינה פלישקובה (בצ'כית: Karolína Plíšková; נולדה ב־21 במרץ 1992) היא טניסאית צ'כית.
בשיאה (17 ביולי 2017) דורגה במקום הראשון בעולם בדירוג ה-WTA וכיום (12 באוקטובר 2020), מדורגת במקום שישי.
הישג השיא של פלישקובה הוא שתי העפלות למשחק הגמר בטורניר גראנד סלאם, באליפות ארצות הברית הפתוחה (2016) ובאליפות וימבלדון (2021).
בשלב חצי הגמר היא ניצחה את המדורגת ראשונה בעולם סרינה ויליאמס מארצות הברית בשתי מערכות, והורידה אותה מהמקום הראשון לאחר שיא של 186 שבועות במקום הראשון.
בשנים 2015 ו-2016 זכתה פלישקובה ביחד עם חברותיה לנבחרת גביע הפדרציה של צ'כיה בגביע הפדרציה.
יש לה אחות תאומה זהה, אף היא שחקנית טניס מצטיינת.
בשנת 2010 זכתה פלישקובה בתואר של טורניר הנערות באליפות אוסטרליה הפתוחה לאחר ניצחון במשחק הגמר על לורה רובסון מבריטניה.
באליפות ארצות הברית הפתוחה שנערכה בשנת 2016 הגיעה פלישקובה לראשונה בקריירה שלה למשחק הגמר בטורניר גראנד סלאם.
עם תחילת הטורניר היא דורגה במקום עשירי.
במשחק הגמר היא הפסידה ב-3 מערכות (6-3, 4-6, 4-6) לאנגליקה קרבר מגרמניה שדורגה לפני הטורניר במקום השני בעולם אך באותו מעמד עלתה למקום הראשון בעולם בזכות הפסדה של ויליאמס לפלישקובה.
באליפות אוסטרליה הפתוחה שנערכה בינואר 2017 הגיעה פלישקובה לשלב רבע הגמר, שבו הפסידה למיריאנה לוצ'יץ'-ברוני מקרואטיה ב-3 מערכות (6-4, 3-6, 6-4).
באליפות וימבלדון שנערכה ביולי 2021 הגיעה פלישקובה לראשונה בקריירה שלה למשחק הגמר, שבו הפסידה לאשלי ברטי מאוסטרליה (1 בעולם) ב-3 מערכות (6-3, 6-7, 4-7, 6-3).
קרולינה פליציטס, רוזנת ליינינגן-דאגסבורג הייתה אשתו של קרל וילהלם, נסיך נסאו-אוזינגן.
קרולינה פליציטס נולדה בהיידסהיים ב-22 במאי 1734, לכריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים ולקתרינה פוליקסנה, רוזנת זולמס-רדלהיים, בתם של גאורג לודוויג, רוזן זולמס-רדלהיים ואסנהיים ושרלוטה זיבילה, רוזנת אהלפלדט.
ב-16 באפריל 1760 התחתנה קרולינה פליציטס עם קרל וילהלם, נסיך נסאו-אוזינגן, ממנו נולדו לה 4 ילדים.
בשנת 1803 מת בעלה קרל וילהלם, וב-8 במאי 1810 מתה קרולינה פליציטס בפרנקפורט.
קרולינה פליציטס היא אם קדמונית של מרי מטק, סבתה של אליזבת השנייה, מלכת הממלכה המאוחדת.
ב-16 באפריל 1760 התחתנה קרולינה פליציטס עם קרל וילהלם, נסיך נסאו-אוזינגן, ממנו נולדו לה 4 ילדים:
קרולינה, נסיכת נסאו-אוזינגן (1762–1823), התחתנה עם פרידריך, נסיך הסן-קאסל
לואיזה הנרייטה קרולינה, נסיכת נסאו-אוזינגן (1763–1845)
קרולינה ארנסטינה, רוזנת ארבאך-שנברג , הייתה סבתו של לאופולד הראשון, מלך הבלגים, וסבתא רבתא של ויקטוריה, מלכת הממלכה המאוחדת, לאופולד השני, מלך הבלגים ופרננדו השני, מלך פורטוגל.
קרולינה ארנסטינה נולדה ב-20 באוגוסט 1727 בגדרן שהשתייכה לרוזנות שטולברג-גדרן, לגאורג אוגוסט, רוזן ארבאך-שנברג ולפרדיננדה הנרייטה, רוזנת שטולברג-גדרן, בתם של לודוויג כריסטיאן, רוזן שטולברג-גדרן וכריסטינה, נסיכת מקלנבורג-גיסטרוב.
ב-28 ביוני 1754 התחתנה קרולינה ארנסטינה עם היינריך העשרים וארבעה, רוזן רויס-אברסדורף, ממנו נולדו לה 7 ילדים.
בשנת 1779 מת בעלה היינריך, ובנה היינריך החמישים ואחד, רוזן רויס-אברסדורף ירש את נחלותיו ותאריו.
ב-22 באפריל 1796 מתה קרולינה ארנסטינה בביתה באברסדורף.
ב-28 ביוני 1754 התחתנה קרולינה ארנסטינה עם היינריך העשרים וארבעה, רוזן רויס-אברסדורף, ממנו נולדו לה 7 ילדים:
קרולינה מתילדה, נסיכת שלזוויג-הולשטיין-זונדרבורג-אוגוסטנבורג , הייתה גיסתו של וילהלם השני, קיסר גרמניה.
קרולינה מתילדה נולדה ב-25 בינואר 1860 באוגוסטנבורג, לפרידריך השמיני, דוכס שלזוויג-הולשטיין-זונדרבורג-אוגוסטנבורג ולאדלהייד, נסיכת הוהנלוהה-לנגנבורג, בתם של ארנסט הראשון, נסיך הוהנלוהה-לנגנבורג ופאודורה, נסיכת ליינינגן.
סבתה מצד אמה הייתה אחותה למחצה של ויקטוריה, מלכת הממלכה המאוחדת, שהייתה סבתו של וילהלם השני, קיסר גרמניה.
יחד עם אחיה ואחיותיה בילתה קרולינה מתילדה ילדות שקטה באחוזה המשפחתית שבפרוסיה (כיום חלק מהעיר לובסקו שבפולין), לשם הוגלתה המשפחה משלזוויג על ידי הדנים לאחר מלחמת שלזוויג הראשונה.
אולם שלטונו של פרידריך נמשך פחות משנתיים שכן במהרה סופחה הדוכסות לתוך ממלכת פרוסיה ואיבדה את עצמאותה.
בשנת 1881 התחתנה אחותה אוגוסטה ויקטוריה, נסיכת שלזוויג-הולשטיין-זונדרבורג-אוגוסטנבורג עם וילהלם, נסיך פרוסיה, ובשנת 1888 הם הוכתרו כקיסרי גרמניה.
ב-19 במרץ 1885 התחתנה קרולינה מתילדה עם פרידריך פרדיננד, דוכס שלזוויג-הולשטיין-זונדרבורג-גליקסבורג, ממנו נולדו לה 6 ילדים.
בשנת 1931 מת אלברט, דוכס שלזוויג-הולשטיין ללא יורשים, ובעקבות כך הפך בעלה פרידריך פרדיננד לראש בית אולדנבורג, והחל לשאת בתואר "דוכס שלזוויג-הולשטיין".
ב-20 בפברואר 1932 מתה קרולינה מתילדה בגרינהולץ, לאחר שסבלה בשנותיה האחרונות ממחלת לב.
ב-19 במרץ 1885 התחתנה קרולינה מתילדה עם פרידריך פרדיננד, דוכס שלזוויג-הולשטיין, ממנו נולדו לה 6 ילדים:
קרולינה למקה בע"מ (Carolina Lemke) היא חברה פרטית ישראלית העוסקת במכירה של משקפי שמש הנמכרים תחת המותג "קרולינה למקה ברלין".
החברה היא חברה בת של "קסטרו מודל".
חברת בת של קבוצת הודיס (ביחד עם אורבניקה).
החברה נוסדה בשנת 2010 על ידי יוסי גביזון, שגם ניהל אותה.
החברה קרויה על שם בת זוגו, קרולינה למקה, המעצבת את המשקפיים המיוצרים עבור החברה.
מוצרי החברה מיוצרים עבורה בסין.
החברה הקימה רשת של חנויות למכירת משקפי שמש, כחלק מ"קבוצת הודיס" הכוללת את הרשתות הודיס, קרולינה למקה, אורבניקה, טופ טן, ואקססוריז.
רשת קרולינה למקה זכתה לפרסום רב לאחר שהדוגמנית בר רפאלי, הייתה לפרזנטורית של החברה, ושכחלק מהחוזה נכנסה כשותפה בחברה ורכשה 5% ממניותיה.
באוגוסט 2016 רכשה חברת קסטרו מודל 26.4% מקבוצת הודיס תמורת 100 מיליון ש"ח, עם אופציה להגדלת החזקתה ל-50%.
במחצית הראשונה של 2016 היו לרשת "קרולינה למקה" 73 חנויות ודוכנים בקניונים בישראל ו-4 בחו"ל.
במחצית זו היו לרשת הכנסות של 68.8 מיליון ש"ח ורווח נקי של 9.3 מיליון ש"ח.
ביוני 2018 השלימה קסטרו רכישת 100% מקבוצת הודיס, בעסקה של חילופי מניות.
לקידום המכירות של "קרולינה למקה" בארצות הברית נחתם ב-2018 הסכם בין "קסטרו מודל" לקים קרדשיאן, לפיו קרדשיאן תהיה פרזנטורית של "קרולינה למקה" לצידה של בר רפאלי.
הקשר עם קים קרדשיאן הסתיים בנובמבר 2019.
קרולינה הרפורט היא שחקנית גרמנייה.
הרפורט נולדה בברלין המזרחית לאם פסיכולוגית ואב שעבד כאח גריאטרי, הוריה התגרשו כשהייתה בת שנתיים, היא הופיעה לראשונה בטלוויזיה בגיל עשר ולמדה באקדמיה למשחק בברלין (Ernst Busch Academy of Dramatic Arts).
בתחילת שנות ה-2000 שיחקה במספר סרטי נעורים, בהם "ילדות גדולות לא בוכות".
ב-2006 שיחקה בסרט "הבושם: סיפורו של רוצח".
ב-2008 גילמה בסרט "נער קריאה" סטודנטית למשפטים הלומדת באוניברסיטה ביחד עם מיכאל ברג, הדמות הראשית.
באותה שנה שיחקה בתפקיד הראשי בסרט "Im Winter ein Jahr" עליו זכתה בפרס הקולנוע של בוואריה בקטגוריית השחקנית הראשית הטובה ביותר.
ב-2009 גילמה את דמותה של גרטל ברגמן בסרט "ברלין 36'".
באותה שנה הופיעה גם בסרט האימה "Wir sind die Nacht".
ב-2010 שיחקה בסרט "וינסנט רוצה לים".
בשנת 2011 שיחקה בסרט הדרמה "Das Blaue vom Himmel".
בתיאטרון היא הופיעה במחזה "ליליום".
קרוליינה לריירה (בספרדית: Carolina Larriera; נולדה ב-13 בפברואר 1973) היא פעילה חברתית ועובדת ארגון האומות המאוחדות בשנים 1995–2005. ידועה כבת זוגו של הדיפלומט סרז'יו ויירה דה מלו.
קרולינה נולדה בבאיה בלנקה, ארגנטינה.
היא הצטרפה לאו"ם ועבדה כמתנדבת עד 1997, אז סיימה את לימודיה בכלכלה.
מאוכזבת מהשוק הפיננסי, היא נותרה בארגון עד שהוקצתה למשימת האומות המאוחדות במזרח טימור, שם שירתה בתהליך הפיוס והעצמאות של אותה מדינה עד 2003. זה היה באותה תקופה כאשר פגשה את סרז'יו ויירה דה מלו הברזילאי, שכיהן כנציב העליון של האומות המאוחדות בטימור, איתה התחילה לחיות.
בשנת 2003 נסעו שניהם לבגדאד וכמה חודשים לאחר מכן התרחש הפיגוע במלון קנאל, ששימש כמפקדת האו"ם במשך עשר שנים והיה יעד לפיגוע התאבדות שיזם אל-קאעידה בעיראק בראשות אבו מוסעב א-זרקאווי.
בפיגוע נהרגו 22 בני אדם, ביניהם סרז'יו.
בזמן הפיגוע היא עבדה במשרדה באותו בניין וכמה מטרים ממשרדו של סרז'יו, שנהרס לחלוטין ממשאית תופת שהופעלה.
סרז'יו עדיין הצליח ליצור קשר עם קרוליינה וצוותי ההצלה באמצעות הטלפון הנייד, אך מת כעבור כמה שעות.
קרולינה התפטרה מהאו"ם בשנת 2005, כשהיא מתחה ביקורת קשה על היעדר חקירות האירוע.
היא נבחרה ל"אשת השנה" על ידי המועצה הלאומית לנשים בברזיל, לאחר שעברה לגור בריו דה ז'ניירו.
משמשת כנציגה באמריקה הלטינית של ארגון לא ממשלתי שווייצרי והייתה פרופסור ליחסים בינלאומיים באוניברסיטה בריו דה ז'ניירו.
קרולינה היא עמיתה במרכז האוזר של אוניברסיטת הרווארד וגם במרכז קאר לזכויות אדם בבית הספר הרווארד קנדי.
את דמותה בסרט סרז'יו משנת 2020, גילמה השחקנית הקובאנית אנה דה ארמס.
קרולינה גוצ'בה (במקדונית: Каролина Гочева; נולדה ב-28 באפריל 1980) היא זמרת מקדונית.
היא ייצגה את מקדוניה הצפונית באירוויזיון 2002 וב-2007, במקומות ה-19 וה-14 בהתאמה.
גוצ'בהה נולדה ב-28 באפריל 1980 בביטולה.
ב-1991, כשהייתה בת 10, הופיעה גוצ'בה בפסטיבל הילדים Si-Do ובפסטיבל השנתי מקפסט עם השיר "Mamo, pušti me".
מאז היא השתתפה בעוד פסטיבלים לאומיים בשביל לקדם את קולה וכישרונה.
היא השתתפה באופן קבוע בסקופיה פסט .
ההופעה הראשונה בפסטיבל זה היה ב-1994 כאשר ביצעה את השיר "Koj da ti kaže".
בשנים שלאחר מכן, היא השתתפה והגיעה למקומות גבוהים בפסטיבלים נוספים, ובמיוחד בסקופיה פסט.
ב-1996 השתתפה גוצ'בה עם השיר "Ma, ajde kaži mi" והגיעה למקום ה-9. ב-1998 היא השתתפה עם השיר "Ukradeni noќi" והגיעה למקום הרביעי.
ב-2000, חתמה בחברת התקליטים Avalon Production, עליה יצא אלבום הבכורה שלה "Jas imam pesna".
עם אלבומה הראשון שיצא, היא לקחה חלק בבחירת השירים האירוויזיון המקדונית.
גוצ'בה הגיעה למקום השני עם השיר "Za nas".
לאחר הקידום באמצעות קונצרטים ופסטיבלים, היא הוציאה את אלבומה השני "Zošto sonot ima kraj" ב-2002. היא זכתה לפופולריות רבה יותר ביוגוסלביה, על ידי הופעה בפסטיבל Sunčane Skale עם השיר "Kaži mi".
היא הוציאה את השיר "Ti možeš" ואת "Ke bide se vo red" כסינגלים במקדוניה הצפונית.
באלבומה היא כללה שלוש גרסאות באנגלית לשיריה תחת הכותרת "I'm looking for Jamaica", "You could" ו-"Tell me".
הצלחתה של גוצ'בה גדלה ב-2002, כאשר זכתה במקום הראשון בסקופיה פסט עם השיר "Od nas zavisi", שאפשר לה לייצג את מקדוניה הצפונית באירוויזיון.
באירוויזיון 2002, היא סיימה במקום ה-19.
במרץ 2003, היא הוציאה את אלבומה השלישי "Znaeš kolku vredam".
לאחר הוצאת האלבום השלישי, הקריירה שלה התרחבה לאחר שהיא הוציאה תקליטורים בסרביה, מונטנגרו, בוסניה והרצגובינה, קרואטיה וסלובניה.
היא נכנסה לאולפנים והקליטה את כל שיריה מהאלבום השלישי שלה בסרבית כדי שתוכל לפנות לשוק רחב יותר באזורים אלו.
ב-2005, גוצ'בה השתתפה בפסטיבל Sunčane Skale עם השיר "Ruža Ružica", והגיעה למקום ה-4 בפסטיבל.
היא גם הוציאה את השיר "Se lažam sebe".
בסוף 2005, היא הוציאה את האלבום "Vo zaborav".
קרולינה גוצ'בה השתתפה, וזכתה, בסקופיה פסט עם השיר "Mojot svet".
היא נהייתה לאמנית הראשונה שייצגה את מקדוניה הצפונית פעמיים בתחרות האירוויזיון.
היא התמודדה בחצי הגמר בהלסינקי, פינלנד ב-10 במאי 2007 והעפילה לגמר.
ב-15 בדצמבר 2007, היא השתתפה בפסטיבל Radijski עם השיר "Kad te nema", וסיימה במקום השני.
היא זכתה בפרס על הקומפוזיציה הטובה ביותר.
ביוני 2008 הוציאה גוצ'בה את אלבומה החמישי, בשם "Makedonsko devojče".
כל השירים של האלבום נכתבו תחת השפעת מוזיקת הפולק המסורתית.
הסינגל הראשון של האלבום, "Ptico malečka", נהיה להיט ענק במקדוניה הצפונית.
בנוסף, אלבום זה הוא האלבום הנמכר ביותר במקדוניה הצפונית לשנת 2008. בדצמבר 2008 יצא האלבום בסרביה ובמדינות יוגוסלביה לשעבר על ידי City Records .
גוצ'בה הודיעה על שיתוף פעולה עם המוזיקאי הסרבי וויקוה סקיי .
הסינגל "Kraj" היה בראש מצעדים רבים במקדוניה הצפונית ובמדינות יוגוסלביה לשעבר.
קרולינה ביצעה את הסינגל בטקס הפתיחה של העונה השלישית של האח הגדול.
הסינגל "Za Godina, Dve" הוא בלדה עוצמתית המספרת על סיום מערכת יחסים.
השיר נהיה להיט רדיו מיידי במקדוניה הצפונית, והוא קודם בתוכנית הטלוויזיה הסרבית "Sve Za Ljubav" ובחצי הגמר של עונת ה-VIP הרביעית של האח הגדול.
היא יצאה עם מיח'לו, בנו הבכור של המנהיג הצבאי הסרבי ז'לקו רזנטוביץ', בין השנים 2002–2004.
קרולינה מיין היא שחקנית אנגלייה.
תפקידיה הידועים ביותר היו בדמות בלשית פראן לינגלי בסדרת דרמת הפשע "בלתי נשכח" של ITV, ובתפקיד קאט הוגן בסדרת הדרמה "דם סמיך" של ערוץ 5 הבריטי וחברת וירג'ין מדיה האירית.
קרולינה פרוצנקו (באוקראינית: Кароліна Проценко; נולדה ב-3 באוקטובר 2008) היא כנרית אוקראינית ואושיית רשת, החיה בארצות הברית.
נולדה באוקראינה להורים מוזיקאים, ניקולאי ואלה פרוצנקו, שבשנת 2015 היגרו איתה לארצות הברית כשהייתה בת שש.
באותה שנה החלה ללמוד נגינה בכינור.
בהתחלה ניגנה ברחובות סנטה מוניקה בקיץ 2017, והתפרסמה באינטרנט.
בזכות פופולריותה, הוזמנה בגיל עשר להופיע בתוכנית האירוח של אלן דג'נרס.
בערוץ היוטיוב העיקרי שלה, שנפתח בשנת 2018 יש לה למעלה משמונה מיליון מנויים והיא צברה בו יותר משני מיליארדי צפיות.
יש לה שלושה ערוצי יוטיוב, מעל ל-1.1 מיליון עוקבים באינסטגרם, ויותר מ-10 מיליון עוקבים בפייסבוק.
אלבומה הראשון של קרולינה בשם "My Dream" יצא ביולי 2018 עם עיבודים ל-12 שירים פופולריים.
בשנת 2019 ניגנה יותר מ-200 עיבודים לכינור.
בשנת 2020 הופיעה בסרט בתפקיד אלן הצעירה.
נכון ל-2021, לקרולינה יש אח צעיר בשם ליאו ואח תינוק.
אמה אלה פרוצנקו פסנתרנית ומנהלת אתרי מדיה חברתית.
אביה ניקולאי פרוצנקו הוא גיטריסט.
קרולינה וסיצ'ק היא שחקנית וזמרת אוסטרית.
וסיצ'ק נולדה בווינה ולמדה דרמה ומוזיקה בעירה.
תפקידה הראשון על הבמה היה בגיל עשר.
היא שיחקה את המספרת בהפקה של "יוסף וכתונת הפסים המשגעת", הופיעה במחזמר "אליזבת" אודות אליזבת, נסיכת בוואריה, וכן גם במחזות הזמר "גריז" בתפקיד סנדי ו"היפה והחיה" בתפקיד בל.
ב-1996 שיחקה את התפקיד הראשי בסרט "Der Bockerer 2" המתרחש באוסטריה שלאחר מלחמת העולם השנייה.
בדיבוב המקורי של הסרט "בת הים הקטנה" של חברת וולט דיסני היא דיבבה שתיים מהאחיות של אריאל, כאשר בגרסת הדיבוב האוסטרית של הסרט היא דיבבה את הדמות הראשית, אריאל.
בגרסת הדיבוב הגרמנית של הסרט "מולאן" היא ביצעה את קטעי השירה של מולאן.
ב-2005 הופיעה במחזמר אודות דרקולה.
קרוליס יוזוביץ' פוז'לה (בליטאית: Karolis Juozovic Požėla; 29 בפברואר 1896 - 27 בדצמבר 1926) היה מנהיג המפלגה הקומוניסטית של ליטא משנת 1921 ועד הוצאתו להורג על ידי שלטון אנטאנס סמטונה.
בתקופת השלטון הקומוניסטי נחשב למרטיר ולגיבור לאומי, הוקמו פסלים שלו, בית ילדותו הפך לאחר לאומי ועל שמו נקראו רחובות ובתי ספר.
החל מ-1915 למד רפואה באוניברסיטת טרטו וב-1916 הצטרף שם למפלגה הבולשביקית והחל בפעילות פוליטית.
לאחר מהפכת פברואר היה לחבר הסובייט של טרטו.
עם סגירת האוניברסיטה ב-1918 שב למולדתו והחל לארגן בה תאים של המפלגה הקומוניסטית.
באוקטובר 1918 היה חבר ועידת היסוד של המפלגה הקומוניסטית של ליטא.
המפלגה הייתה אסורה בחוק, הן כהתארגנות לאומית עצמאית בתקופה הקצרה בה הייתה ליטא רפובליקה סובייטית (דצמבר 1918 עד פברואר 1919) והן כמפלגה קומוניסטית בתקופה בה פעלה כמדינה עצמאית.
פוז'לה הוציא עיתונים מחתרתיים בראסייניאי בשם "דבר העובדים" (Darbo žodis) ו"אמת" (Tiesa) כמו גם את העיתון החוקי של איגוד העובדים "חיי הפועלים" (Darbininkų gyvenimas) והיה יו"ר הוועידה הראשונה של איגוד העובדים הליטאי.
ב-1921 התפזרה הנהגת המפלגה המבוזרת באזורי בלרוס, פולין וקלינינגרד ופוז'לה נותר למעשה הבכיר היחיד על אדמת ליטא.
עקב פעילותו נאסר פוז'לה מספר פעמים.
מראשית 1921 ועד סתיו 1922 היה אסיר במחנה ליד קובנה, אך הצליח להמלט.
הוא נעצר שוב בדצמבר, כאשר ניסה לחצות את הגבול על מנת להשתתף בוועידה הרביעית של המפלגה הקומוניסטית של ברית המועצות ונכלא לשלושה חודשים בשווינציאן.
ב-1926 הכין את המפלגה לבחירות לסיימאס כחלק מחזית רחבה שקראה לשיתוף פעולה של קומוניסטים, סוציאליסטים וסוציאל-דמוקרטים.
בספטמבר העביר את מרכזה המפלגה לקובנה.
ב-17 בדצמבר 1926 התארגנה הפיכה צבאית במסגרתה העלו הכוחות המזוינים של ליטא את אנטאנס סמטונה לתפקיד של דיקטטור על מנת לסכל הפיכה קומוניסטית כביכול.
ששת הבכירים, פוז'לה ועוד חמישה, הואשמו בבגידה בבית דין צבאי כמתכנני ההפיכה.
ארבעה מהם, פוז'לה ביניהם, הוצאו להורג בפורט השישי של מבצר קובנה.
הארבעה (בנקראים בליטאית "ארבעת החברים", keturi komunarai) הפכו למרטירים של המפלגה הקומוניסטית של ליטא ובעת השלטון הקומוניסטית הפכו לגיבורים לאומיים.
בשנת 1947 נקברו שרידיהם מחדש בגן מוזיאון ויטאוטאס הגדול בקובנה.
ב-1965 הפך בית ילדותו של פוז'לה לאתר לאומי.
על שמו נקראו רחובות, פארקיפ, בתי ספר וקולחוזים.
קרולינה פיהלגס (באסטונית: Carolina Pihelgas; נולדה ב-24 בפברואר 1986) היא משוררת ומתרגמת אסטונית.
פיהלגס גרה כיום בטרטו, עיר במזרח אסטוניה שבאוניברסיטה שלה למדה אנתרופולוגיה ומדע הדתות.
היא מפורסמת בארצה לא רק הודות לשירתה שזיכתה אותה בפרסים רבים, אלא ידועה גם כמתרגמת מוכשרת ופורייה ממגוון שפות ובכללן אנגלית, דנית, יוונית, נורווגית, ספרדית, קטלאנית ושוודית.
פיהלגס עובדת כיום כעורכת ראשית בכתב עת ספרותי נודע, ובה בעת היא גם עורכת לשון בכתב עת לענייני תרגום.
היא עוסקת גם בעריכת אסופות של שירה מתורגמת משפות רבות לאסטונית.
עשרה משיריה התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי.
קרולינה בטלהיים-גומפרץ (בהונגרית: Bettelheim-Gomperz Caroline; פשט, 1 ביוני 1845 – וינה, 13 בדצמבר 1925) הייתה זמרת אופרה (אלט) ופסנתרנית יהודייה-הונגרייה (לעיתים קרובות מבלבלים בינה לבין בת דודתה, הזמרת קרולינה בטלהיים (1842–1906)).
קרולינה בטלהיים נולדה במשפחה יהודית בפשט בממלכת הונגריה והגיעה עם משפחתה לווינה כילדה צעירה.
היא למדה לנגן בפסנתר אצל קרל גולדמארק.
כבר בגיל שמונה הופיעה כפסנתרנית, וערכה קונצרטים קבועים בין גיל שתים עשרה לארבע עשרה.
אז גילה מוריץ לאופר, מורה לפיתוח קול ידוע באותה תקופה את כישורי השירה והמשחק שלה.
הוא דיבר איתה ושיכנע את הילדה שהתכוננה להיות אמנית אינסטרומנטלית שתמשיך על הבמה.
הוא לימד את בטלהיים במשך שנתיים.
בגיל שש עשרה, לאחר הופעה מוקדמת, התקבלה לאופרת החצר (כיום שמה האופרה של וינה), שם ב-13 במאי 1861, הופיעה לראשונה כאחת הכוהנות באופרה של גלוק איפיגניה בטאוריס.
לאחר תפקידים קטנים, בדצמבר 1862, בגיל שבע עשרה וחצי, היא שרה את Azucena (ורדי: הטרובדור).
שיאה של הקריירה הקצרה שלה היה התפקיד של סליקה באפריקאית של מאיירבר.
בנוסף להופעות האופרה, היא הופיעה גם בערבי שירים ובאורטוריות, לפעמים כפסנתרנית.
קרולינה בטלהיים הגיעה לתיאטרון הוד מלכותו (His Majesty's Theatre) בלונדון, ללייפציג ולפרנקפורט.
באאכן הופיעה עם פרנץ ליסט בקונצרט לזכר בטהובן.
בשיא הקריירה שלה, בשנת 1867, נישאה ליוליוס ריטר פון גומפרץ (1823–1909), תעשיין, נשיא לשכת המסחר והתעשייה של ברנו, חבר בבית העליון של אוסטריה.
הבעל עמד על כך שבטלהיים תפסיק להופיע בפומבי, ולכן אשתו הופיעה אך ורק בקונצרטים ביתיים.
בפרידתה היא קיבלה את התואר "זמרת חצר" באופרה של וינה.
בווילה שלהם בדבלינג פועל כיום בית הספר למוזיקה של העיר וינה.
גליק: איפיגניה בטאוריס – כוהנת
מוצרט: חליל הקסם – ילד שלישי
רוסיני: וילהלם טל – הדוויג
וגנר: ההולנדי המעופף – מרי
קרולינה לאה ויליאמסדוטיר (באיסלנדית: Karólína Lea Vilhjálmsdóttir; נולדה ב-8 באוגוסט 2001) היא כדורגלנית איסלנדית המשחקת בעמדת החלוצה באינטר מילאנו מהסרייה א' לנשים ובנבחרת איסלנד.
ויליאמסדוטיר החלה את קריירת הכדורגל שלה כשהצטרפה לקבוצת הנוער של המועדון הפנרפיירדיר מהעיר הפנרפיירדיר שמחוז הבירה באיסלנד.
שלושה חודשים לפני יום הולדתה ה-15, ב-14 במאי 2016, ערכה ויליאמסדוטיר את הופעת הבכורה של במדי הקבוצה הבוגרת של הפנרפיירדיר, בניצחון 1:0 על אקרנס במסגרת ליגת העל האיסלנדית.
לאחר הופעת הבכורה שותפה החלוצה ב-13 משחקי ליגה נוספים באותה עונה.
בעונה שלאחר מכן כבשה ויליאמסדוטיר שערים נוספים במספר הופעות במדי הקבוצה.
לקראת עונת 2018 עברה וילאמסדוטיר לאלופת איסלנד ברייבאבליק , שם הפכה לשחקנית הרכב במהירות, אך לעיתים רחוקות שיחקה 90 דקות מלאות.
כשהקבוצה זוכה בדאבל המקומי באותה העונה, זכתה החלוצה בשני התארים הראשונים שלה.
בעונת 2019/20 שותפה החלוצה בכל שבעת משחקי הקבוצה במסגרת ליגת האלופות לנשים, במהלכם הבקיעה מספר שערים, לרבות שער בניצחון 3:2 על ספרטה פראג בשמינית הגמר.
הקבוצה הודחה מהטורניר ברבע הגמר לאחר הפסד מוחץ לפריז סן-ז'רמן.
באותה עונה זכתה החלוצה באליפות איסלנד בפעם השנייה.
בינואר 2021 עברה ויליאמסדוטיר למועדון באיירן מינכן מהבונדסליגה לנשים.
ביוני 2023 עברה ויליאמסדוטיר בהשאלה לבאייר לברקוזן.
ויליאמסדוטיר החלה לשחק במדי הנבחרות הצעירות באיסלנד ב-2016. לאחר שבע הופעות במדי נבחרת איסלנד עד גיל 16, שותפה החלוצה במשחקי מוקדמות אליפות אירופה עד גיל 17 באוקטובר 2016. בטורניר עצמו שהתקיים באירלנד, הבקיעה החלוצה במשחק הראשון נגד בלארוס.
אחרי ניצחון והפסד בשני המשחקים הנותרים, עלתה הנבחרת לסיבוב השני בטורניר.
בסיבוב השני שהתקיים במרץ-אפריל 2017, ניצחונות על שוודיה ופורטוגל לא הועילו לנבחרת לעלות לסיבוב הגמר לאחר שהפסידה לספרד.
ויליאמסדוטיר המשיכה לשחק במדי הנבחרת עד גיל 17 עד אמצע 2018.
ויליאמסדוטיר שיחקה במדי נבחרת איסלנד עד גיל 19 לראשונה, כששותפה בטורניר שהתקיים בלה מנגה שבספרד.
החלוצה שותפה ב-22 משחקים במדי הנבחרת עד גיל 19, כשמשחקיה האחרונים היו במרץ 2020, אז נידחו או בוטלו רוב אירועי הספורט ברחבי העולם עקב מגפת הקורונה.
ויליאמסדוטיר זומנה לראשונה לסגל נבחרת איסלנד ביוני 2019, וערכה את הופעת הבכורה שלה במשחק ידידות נגד נבחרת פינלנד.
החלוצה זומנה לסגל הנבחרת למוקדמות יורו 2022, אך לא שותפה במשחקים בתחילה.
לאחר הפגרה העולמית עקב מגפת הקורונה, זומנה ויליאמסדוטיר שוב ושותפה בשלושה משחקים.
החלוצה שותפה בששת המשחקים הראשונים במוקדמות גביע העולם 2023 , במהלכם הבקיעה ארבעה שערים.
ב-11 ביוני 2022 זומנה ויליאמסדוטיר לסגל איסלנד ליורו 2022.
ויליאמסדוטיר היא אחייניתו של כדורגלן העבר גילפי סיגורדסון.
אנה קרולינה קוסה גרידו היא מהנדסת ופוליטיקאית אורוגוואית, המכהנת כסגנית נשיא אורוגוואי מאז 1 במרץ 2025, לאחר ניצחון בבחירות הכלליות שנערכו ב־2024.
מנובמבר 2020 ועד יולי 2024 שימשה כראש עיריית מונטווידאו, בירת המדינה, עד שהתפטרה מתפקידה.
קוסה היא חברת מפלגת "החזית הרחבה (אורוגוואי)", ובין השנים 2015–2019 כיהנה כשרת התעשייה, האנרגיה והמכרות של אורוגוואי בממשלתו השנייה של הנשיא טאבארה ואסקס.
בבחירות הכלליות שנערכו באורוגוואי בשנת 2019 נבחרה לסנאט, והחלה לכהן ב־15 בפברואר 2020. ב־27 בספטמבר 2020 נבחרה לראשות עיריית מונטווידאו.
אנה קרולינה קוסה גרידו נולדה וגדלה ב־25 בדצמבר 1961 בעיר הבירה מונטווידאו, בין שכונות ויה אספניולה וקורבה דה מארוניאס.
אביה, ויאנואבה קוסה, היה מרצה להיסטוריה ושחקן שפעל בעיקר בארגנטינה, ואִמהּ, זולמה גרידו.
קוסה היא בת למשפחה ממוצא צרפתי וספרדי.
את לימודיה החלה בבית הספר היסודי הציבורי מס' 117. בשנת 1991 סיימה תואר בוגר האוניברסיטה בהנדסת חשמל בפקולטה להנדסה של אוניברסיטת הרפובליקה של אורוגוואי (Uruguay – Universidad de la República).
במהלך לימודיה הגבוהים הצטרפה לאיגוד הנוער הקומוניסטי (UJC).
לאחר סיום לימודיה האקדמיים, עסקה אנה קרולינה קוסה בעיקר בעבודה בחברות פרטיות, בהן נמנות סימנס, קלארו Claro וורייזון תקשורת.
בנוסף, נתנה סיוע מקצועי למוסדות ממשלתיים, ובין היתר עסקה בתכנון ופיקוח על פרויקט התשתית הראשון של מערך התקשורת מבוסס הכבלים (Structured Cabling) עבור המדינה, במסגרת משרד החוץ של אורוגוואי, וכן בפיתוח מכשירי זיהוי טביעות אצבע עבור המועצה הלאומית לבחירות של ונצואלה בין השנים 1994 ל־1999.
בשנת 2009 השלימה תואר מוסמך בהנדסה מתמטית.
הקריירה הפוליטית של אנה קרולינה קוסה החלה בשנת 2007, כאשר מונתה למנהלת אגף טכנולוגיות המידע בעיריית מונטווידאו.
בין הפרויקטים שהובילה במסגרת תפקידה נמנית הטמעתה הטכנולוגית של מערכת התחבורה המטרופולינית של מונטווידאו (STM).
במאי 2010 מינה נשיא אורוגוואי, חוסה מוחיקה, את אנה קרולינה קוסה לנשיאת הרשות הלאומית לטלקומוניקציה (אנטל Antel), תפקיד שבו כיהנה עד שנת 2015.
בדצמבר 2014, לאחר שנבחר מחדש טאבארה ואסקס לנשיאות, הוכרז כי קוסה תעמוד בראש משרד התעשייה, המכרות והאנרגיה של אורוגוואי.
היא נכנסה לתפקיד ב־2 במרץ 2015.
במהלך כהונתה כשרת התעשייה, נבנה מרכז נתונים חדש, וכן הונח כבל תקשורת תת-ימי שחיבר את אורוגוואי לארצות הברית.
בנוסף, הוקם המתקן (Antel Arena) – מתקן רב-תכליתי – שתהליך הקמתו לווה במחלוקות והפסקות, אשר התרחשו לאורך השנים שבהן כיהנה קוסה בראש Antel ובמשרד התעשייה.
בשנת 2018 החלה אנה קרולינה קוסה להיתפס כדמות אפשרית למועמדות לנשיאות או לסגנות הנשיאות בבחירות הכלליות של 2019.
בספטמבר 2018 הודיעה על התמודדותה בבחירות המקדימות לנשיאות מטעם מפלגת "החזית הרחבה (אורוגוואי)", וב־10 בנובמבר אותה שנה הוכרזה מועמדותה באופן רשמי בישיבת המליאה של התנועה, לצד דניאל מרטינס, אוסקר אנדרדה ומריו ברגרה.
המועמדות של קוסה זכתה לתמיכתה של "תנועת ההשתתפות העממית" וכן של קבוצות נוספות בשמאל הרדיקלי של מפלגת החזית הרחבה.
בבחירות המקדימות של מפלגת "החזית הרחבה (אורוגוואי)" שנערכו ב־30 ביוני 2019, קיבלה אנה קרולינה קוסה 25.43% מקולות הבוחרים, ודורגה במקום השני אחרי דניאל מרטינס, שנבחר למועמד המפלגה לבחירות הכלליות באותה שנה.
לאחר הבחירות המקדימות (הפריימריז) החלו להישמע השערות לגבי זהות מועמדו של מרטינס לתפקיד סגן הנשיא, וקוסה נחשבה לאחת המועמדות המרכזיות, בשל העובדה שסיימה שנייה.
עם זאת, ב־5 ביולי הוכרז כי מרטינס בחר בגראסיאלה ויאר, חברת מועצת מונטווידאו לשעבר, כמועמדת לתפקיד סגנית הנשיא.
קוסה מתחה ביקורת פומבית על הליך הבחירה, וטענה כי הוא אינו תורם ל"אחדות המפלגה".
אנה קרולינה קוסה הודיעה גם כי תתמודד לסנאט של אורוגוואי במסגרת רשימת ליסטה אמפליה (Lista Amplia), בברית עם המפלגה הקומוניסטית של אורוגוואי.
המהלך נבע לאחר שתנועת ההשתתפות העממית — הסקטור הגדול ביותר במפלגת החזית הרחבה (אורוגוואי), אשר תמך בה בעבר בבחירות המקדימות, סירב לכלול אותה ברשימתו לבית העליון של האספה הכללית של אורוגוואי.
בבחירות הכלליות נבחרה קוסה לסנאטורית מטעם הרפובליקה, במסגרת בית המחוקקים ה־49 של אורוגוואי, והחלה לכהן ב־15 בפברואר 2020.
מועמדת מטעם עיריית מונטווידאו (2020–2024)
בסוף שנת 2019, עוד בטרם החלה לכהן בסנאט של אורוגוואי, החלו להתפשט שמועות שלפיהן אנה קרולינה קוסה עשויה להיות מועמדת מטעם החזית הרחבה (אורוגוואי) לראשות עיריית מונטווידאו — גוף השלטון של בירת המדינה.
ב־29 בינואר הוכרזה רשמית כמועמדת המפלגה, לצד דניאל מרטינס ואלברו וילאר.
המועמדות של קוסה זכתה לתמיכתם של המפלגה הקומוניסטית של אורוגוואי, המפלגה הסוציאליסטית של אורוגוואי, מפלגת "העם של הניצחון" וקבוצות נוספות מקרב המפלגות המרכיבות את החזית הרחבה.
על אף שהייתה מועמדת לראשות עיריית מונטווידאו, אנה קרולינה קוסה נכנסה לתפקידה כחברת הסנאט של אורוגוואי וכיהנה בו במהלך תקופת קמפיין הבחירות.
אנה קרולינה קוסה ניצחה בבחירות המוניציפליות שנערכו בשנת 2020, עם 21.01% מקולות הבוחרים.
אף על פי שמועמדת הקואליציה "הרב-צבעונית", לאורה ראפו, זכתה ב־40.03% מהקולות והייתה המועמדת שקיבלה את מספר הקולות הגבוה ביותר, קוסה נבחרה לראשות עיריית מונטווידאו בזכות שיטת הבחירות המכונה Ley de lemas — לפיה נבחר המועמד שזכה למרב הקולות מבין מועמדי המפלגה שקיבלה את מרב התמיכה הכוללת.
היא נכנסה לתפקידה כראשת העיר ב־26 בנובמבר 2020, לאחר שירשה את כריסטיאן די קנדיה.
במרץ 2023, זימנה מועצת העיר של מונטווידאו, בתמיכת קולות האופוזיציה, את ראשת העיר אנה קרולינה קוסה כדי למסור הסברים בנוגע ל"חוסר עקביות מתמשך במענה לבקשות מידע שהוגשו על ידי חברי המועצה".
לאחר שקוסה לא התייצבה לדווח על פעילות מועצת העיר, קידמה האופוזיציה הליך הדחה, בטענה כי הפרה את סעיף 285 לחוקת אורוגוואי, הקובע את סמכות מועצת העיר "לזמן את ראש העיר כדי לבקש ולקבל את הדיווחים שהיא רואה לנכון, הן למטרות חקיקה והן לצורכי פיקוח".
עם פתיחת ההליך, הועבר המקרה לדיון בוועדת החוקה והחקיקה של הסנאט של אורוגוואי, בהתאם להוראות סעיף 296 לחוקה.
בסופו של דבר נדחתה ההצעה על ידי הסנאט, ואף הקואליציה הרב-צבעונית (אורוגוואי) לא הביעה בה תמיכה.
בשנת 2023 מינה מזכ"ל האו"ם, אנטוניו גוטרש, את אנה קרולינה קוסה כחברה בקבוצה המייעצת של האו"ם לממשלות מקומיות ואזוריות.
הקבוצה שבראשה עומדות פילאר קנסלה רודריגס ופאטימטו עבד אל-מאליק פועלת לייעוץ ולקידום שיתופי פעולה בין רמות הממשל השונות במסגרת האומות המאוחדות.
במהלך שנת 2023 הודיעו מגזרים שונים בחזית הרחבה (אורוגוואי), בהם גם הזרמים השמאליים ביותר – כגון המפלגה הקומוניסטית של אורוגוואי, המפלגה הסוציאליסטית של אורוגוואי ומפלגת הפועלים המהפכנית – על תמיכתם באפשרות שאנה קרולינה קוסה תתמודד בבחירות המקדימות לנשיאות בשנת 2024.
ב־8 בנובמבר 2023, בעוד היא מכהנת כראשת עיריית מונטווידאו, הכריזה קוסה באופן רשמי על מועמדותה.
זאת, אף על פי שבשנת 2020 הצהירה כי לא תתמודד לנשיאות אם תיבחר לראשות העיר.
בסקרים פנימיים של החזית הרחבה שנערכו בסוף נובמבר 2023, עמדה קוסה על כ־33% מהתמיכה, ודורגה במקום השני אחרי ז'מנדו אורסי.
ב־10 בדצמבר הוכרזה רשמית כמועמדת על ידי קונגרס החזית הרחבה, לצד אורסי, אנדרס לימה ומריו ברגרה, אשר פרש מאוחר יותר מהמרוץ.>
קוסה הודיעה כי תתמוך ביוזמה לקידום משאל עם חוקתי שהוצע על ידי הפלנריו האינטרסינדיקלי של העובדים – הוועידה הלאומית של העובדים (PIT–CNT), שמטרתו לבטל את קיומן של חברות הפנסיה הפרטיות.
הצהרה זו עוררה מחלוקת, שכן לא היה קונצנזוס בתוך החזית הרחבה בנוגע לעמדה הרשמית של המפלגה בנושא.
במהלך הקמפיין, ביקרו אותה בפומבי נשיא אורוגוואי לשעבר חוסה מוחיקה ורעייתו לוסיה טופולנסקי, בטענה כי החזית הרחבה עלולה להפסיד בבחירות הכלליות אם קוסה תהיה המועמדת לנשיאות.
לדבריהם, היא לא תוכל לנצח את המפלגה הלאומית (אורוגוואי) משום ש"מחוץ למונטווידאו לא סובלים אותה", בהתייחס לכך שלטענתם, מדיניותה מתמקדת בבירה בלבד.
אנה קרולינה קוסה הפסידה לז'מנדו אורסי בבחירות המקדימות של החזית הרחבה (אורוגוואי) ביוני 2024, לאחר שקיבלה 36% מקולות הבוחרים.
היא הפסידה גם במחוז מונטווידאו, שבו כיהנה כראשת העיר.
למרות ההפסד, נבחרה על ידי אורסי לשמש כמועמדת לתפקיד סגנית הנשיא בבחירות הכלליות.
ב־8 ביולי התפטרה מתפקידה כראשת עיריית מונטווידאו, לאחר שבחודש מרץ ביקשה לצאת ל"חופשה" מהתפקיד.
לקראת סיום כהונתה קיימה טקס סיכום פעילות חגיגי, שספג לביקורת ציבורית כ"טקס פופוליסטי".
היא הוחלפה על ידי מרסלו סונינו.
ב־3 באוגוסט הוכרזה אנה קרולינה קוסה כמועמדת הרשמית לתפקיד סגנית נשיא אורוגוואי מטעם החזית הרחבה (אורוגוואי), בידי הוועידה הלאומית של החזית הרחבה.
קוסה הודיעה כי לא תצביע באף אחד ממשאלי העם החוקתיים העומדים להכרעת הציבור.
בנוגע להצעת הרפורמה שתאפשר פשיטות משטרתיות בשעות הלילה, הצהירה כי ממשלה בראשות החזית הרחבה לא תיישם את המדיניות האמורה.
דבריה עוררו סערה ציבורית, בשל הטענה כי ייתכן שמהלך כזה יפר את הוראות חוקת אורוגוואי, אך בהמשך חזרה בה מהצהרותיה.
במהלך מסע הבחירות סירבה אנה קרולינה קוסה להשתתף בעימות בין המועמדים לתפקיד סגן נשיא, ובכך דחתה את הצעתה של מועמדת המפלגה הלאומית (אורוגוואי), ולריה ריפול.
קוסה נבחרה לתפקיד סגנית נשיא לאחר ניצחונו של ז'מנדו אורסי בסיבוב השני של הבחירות הכלליות באורוגוואי 2024.
לאנה קרולינה קוסה שני ילדים – רודריגו ואנחלס.
היא אוהדת של מועדון הכדורגל הלאומי נאסיונל.
קרולינה וידרה היא שחקנית אמריקאית ממוצא פולני.
התפרסמה בעיקר בעקבות תפקידי משחק בסדרות טלוויזיה, בין היתר: דומיניקה פטרובה בהאוס, ויולט מזורסקי בדם אמיתי, דיאן קובק ב"עיר רעה", איזל בסוכני S.H.I.E.L.D, וזוסיה בפלוריבוס.
וידרה שיחקה גם בתפקידים ראשיים בסרטים כמו "אחרי" (2012) ודו"ח אירופה (2013).
קרולינה וידרה נולדה באופולה, כאשר העיר הייתה חלק מהרפובליקה העממית הפולנית.
שני הוריה היו מורים, אימה לימדה מתמטיקה ואביה לימד אומנות.
אחיה הגדול כיום מתגורר בלונדון והוא רואה חשבון.
היא נולדה עם קולובומה, מצב בו קשתית העין אינה נסגרת במהלך ההיריון.
בשנת 1992 היא ומשפחתה היגרו לארצות הברית והתיישבו במחוז אורנג', קליפורניה, שם הוריה הקימו חברת ניקיון.
הוריה נפרדו בשנת 2012, ואמה חזרה לאחר מכן לפולין.
באוקטובר 1997 ויידרה זכתה בתחרות המראה של Elite Lee Jeans, שאורגנה על ידי הדוגמנית רושומבה וויליאמס והשחקן דוריאן גרגורי.
לאחר הזכייה היא החלה להופיע בפרסומות למותגים שונים, Armani Exchange, לוי שטראוס ושות', קלווין קליין, Dooney &amp; Bourke, John Frieda ו-Kenneth Cole ויידרה הופיעה גם כדוגמנית על שערי מגזינים, כמו Elle הגרמני.
בשנת 2006 וידרה הופיעה בפרסומת למותג נספרסו עם ג'ורג' קלוני.
בשנת 2008 היא שיחקה בתפקיד ראשי בסרט קדימה, תריץ אחורה בבימויו של מישל גונדרי, ובסרט Sugar, בבימוי אנה בודן וריאן פלק.
בשנת 2011 יצא לאקרנים הסרט טיפש, מטורף, מאוהב בו שיחקה את ג'ורדין.
בין השנים 2011 ל-2012, היא שיחקה בעונה השביעית והשמינית בסדרה האוס, דרמה רפואית של רשת פוקס שם גילמה את דומיניקה פטרובה, מהגרת שנישאת לגרגורי האוס כדי לקבל גרין קארד.
במותחן הפנטזיה After שיצא לאקרנים בשנת 2012 היא שיחקה בתפקיד ראשי ביחד עם סטיבן סטרייט.
ולאחר מכן שיחקה בתפקיד ראשי בסרט המדע הבדיוני דו"ח אירופה.
במרץ 2013 היא לוהקה לפיילוט לסדרת הדרמה של NBC בשם Bad Girl.
בשנת 2013 היא הופיעה בפרסומת להונדה אקורה ZDX.
בשנת 2013, היא שיחקה בסדרת הדרמה של HBO דם אמיתי את תפקיד ויולט מזורסקי, ערפדית שהופכת לחברתו של ג'ייסון סטקהאוס.
כבר בעונה השישית של הסדרה היא הופיעה באופן קבוע ובעונה השביעית והאחרונה שודרגה והייתה חלק קבוע מצוות השחקנים בסדרה.
בשנת 2014 היא חזרה לעונה החמישית סדרת הדרמה צדק פרטי של FX Networks וכיכבה כסוכנת סימון טיילור בפרק של סדרת הדרמה Scorpion של רשת CBS.
בסרט האימה Incarnate שיצא לאקרנים בשנת 2015 היא שיחקה בתפקיד ראשי עם השחקן ארון אקהרט.
באותה שנה היא הצטרפה לצוות השחקנים של סדרת דרמת הפשע Wicked City של ABC בתור דיאן קובק, בלשית סמויה בכיסוי של ברמנית וסוחרת סמים בסאנסט סטריפ.
באפריל 2016 פורסם שוידרה תשחק בחידוש לסדרה טווין פיקס (עונה 3) של שואוטיים.
באוגוסט 2016, היא הצטרפה לסדרת הדרמה "סניקי פיט" של אולפני אמזון.
שנהשםתפקיד הערות 2008 קדימה, תריץ אחורה גבריאל בוכנסקיSugar ראקל 2011 טיפש, מטורף, מאוהב ג'ורדין 2012After אנהEugene אליס סרט קצר 2013 דו"ח אירופה קטיה פטרובנה 2016Incarnate אנה אמבר 2019A score to Settle סימון
שנהכותרתתפקיד הערות 2017French Waitress and Other Plays קסיה אלקטריק לודג', לוס אנג'לס
קרולינה לינק היא במאית ותסריטאית גרמנייה.
לינק נולדה במדינת הסן, היא עבדה כאומנת בארצות הברית שם החלה להתעניין בעשיית קולנוע, לאחר חזרתה לגרמניה החלה לשמש כניצבת בהפקות.
היא למדה באוניברסיטת לקולנוע וטלוויזיה במינכן (Hochschule für Fernsehen und Film München), ולאחר מכן החלה לעבוד כעוזרת במאי ולכתוב תסריטים.
ב-1996 יצא הסרט באורך מלא הראשון שביימה לשבור את השתיקה, אודות ילדה הגדלה עם הורים חרשים, אשר היה מועמד מטעם גרמניה לפרס האוסקר לסרט הזר הטוב ביותר.
ב-1999 ביימה את סרט הילדים פצפונת ואנטון המבוסס על ספרו של אריך קסטנר.
ב-2001 ביימה את הסרט אי שם באפריקה העוסק במשפחה יהודית מגרמניה הבורחת לקניה בזמן השלטון הנאצי, גם סרט זה היה מועמד לאוסקר.
ב-2008 ביימה את הסרט " Im Winter ein Jahr" שהוצג בפסטיבל טורונטו.
קרום התא או ממברנת התא הוא ממברנה ביולוגית העוטפת את התא, הקרום של התא, המורכב מדו-שכבה ליפידית ומחלבונים שונים.
קרום התא מפריד בין הציטופלזמה לבין הסביבה החוץ-תאית ומאפשר רק לחלק מהחומרים לעבור דרכו פנימה והחוצה.
בכך מאפשר הקרום לתא לקיים בתוכו תנאים השונים מאשר מחוצה לו ולתפקד כיחידה עצמאית.
לקרום התא אופי נוזלי ולרוב אינו סימטרי; תכונות אלו חיוניות לתפקודו המלא של התא.
קרום התא נמצא בכל התאים של כל היצורים החיים, בעל ממלכת הפרוקריוטים והאאוקריוטים.
הפוספוליפידים הם מרכיביה העיקריים של הממברנה.
פוספוליפידים הם ליפידים בעלי ראש הידרופילי, "אוהב מים", ושני זנבות של חומצות שומן הידרופוביות, "שונאות מים".
הפוספוליפידים מסתדרים בשתי שכבות כאשר הראשים נמצאים כלפי חוץ, לכיוון הציטופלזמה והנוזל החוץ תאי; והזנבות ביניהם, כלפי פנים הממברנה.
בזכות מבנה זה מהווה הממברנה חיץ הידרופובי בין שתי תמיסות מימיות, פנים התא והסביבה החיצונית, אשר מאפשר מעבר בררני של חומרים דרך הממברנה וכן שמירה על צורתה על אף נוזליותה.
המבנה הדו-שכבתי ממזער את חשיפתן של הקבוצות ההידרופוביות למים, ולכן מבנה הממברנה רצוי מבחינה אנרגטית, ונקב בממברנה החושף קבוצות הידרופוביות למים שבסביבה ייאטם במהרה.
הפוספוליפידים יכולים לשנות את מיקומם.
ידוע על שלוש תנועות עיקריות: תנועה לטרלית שהיא תנועה לצדדים (Lateral diffusion), קפיצה (למעלה ולמטה) (Flip-flop) ותנועה סיבובית (Rotation).
תנועות אלה מסייעות לממברנה לשמור על נוזליותה, שכן הן מונעות מהליפידים להידחס לשכבה מוצקה.
סטרולים דוגמת הכולסטרול הם ליפידים הבנויים מארבע טבעות קשיחות של פחמן.
התפקיד שלהם זה לייצב את קרום התא, בשביל שיפגם פחות בקלות.
בנוסף, הסטרולים מייצבים גם חלבונים שונים בקרום התא, כגון: תעלות, נשאים ומשאבות.
בהם הגליקוליפידים ועוד סוגי גליצרידים.
חלבוני הממברנה מבצעים את רוב תפקודי קרום התא.
לעיתים מופעלים חלבונים אלה על ידי חלבון ממברנה פריפריאלי.
חלבוני העברה מסייעים למעבר חומרים בין שני עברי התא.
תעלות הן נקבים גליליים בממברנה שדרכם עוברים חומרים במורד מפל ריכוזם.
נשאים מעבירים חומרים בדיפוזיה מזורזת, במורד מפל ריכוזים.
נשאים מסוגלים להיקשר לחומר מסוים (או לכמה חומרים דומים).
הקישור משנה את מבנם המרחבי, והם משחררים את החומר בצדה השני של הממברנה.
העברת חומרים כנגד מפל הריכוזים ותוך השקעת אנרגיה על ידי משאבות נקראת הובלה פעילה.
קולטנים מסייעים לתקשורת תאית בתוך התא, עם תאים שכנים לו, ועם הגוף כולו.
בחלבונים אלה ישנם אתרי קישור להורמונים וחלבונים אחרים אשר ביכולתם לשנות את תפקוד התא.
חלבוני היכרות הם גליקופרוטאינים (חלבונים בעלי שיירת סוכרים) המהווים מעין טביעת אצבע של התא, ומסייעים לזיהויו.
חלבוני היצמדות מצמידים תאים מאותה הרקמה זה לזה.
אנזימים מזרזים או מעכבים תגובות כימיות הנעשות בשטח הפנימי של התא.
מעבר חומרים דרך קרום התא
לערך מורחב יותר על מעבר חומרים דרך קרום התא, ראו מנגנוני מעבר דרך ממברנות ביולוגיות.
קרום התא מאפשר מעבר סלקטיבי של חומרים.
קצב מעברם נשלט ויכול להתגבר או להיחלש לפי הצורך.
חומרים יכולים לעבור באופן סביל, עם כיוון מפל הריכוזים שלהם, בפעפוע דרך הקרום ודרך תעלות בקרום, ובפעפוע מסויע דרך נשאים בקרום.
נשאים מסוימים יכולים להעביר חומרים דרך קרום התא באופן פעיל, נגד מפל הריכוזים שלהם.
תהליכי המעבר הסבילים והפעילים יוצרים ריכוזים מסוימים של חומרים מחוץ לתא ובתוכו, המאפשרים לתא לתפקד.
מעבר חומרים בפעפוע פשוט הוא המעבר הפשוט ביותר דרך קרום התא.
הוא מתבצע על ידי הפרשי הריכוזים (מפלי הריכוז) של החומרים המומסים בתא ומחוץ לו.
בצורה זו חומר נע מאזור שבו ריכוזו גבוה לאזור שבו ריכוזו נמוך.
מולקולות לא קוטביות או קוטביות וקטנות כמו: חמצן, חנקן, פחמן דו-חמצני (וכן מים) יכולות לעבור בפעפוע את הממברנה הליפידית.